Un bărbat presupune că este călător în timp, iar recent a avertizat omenirea cu privire la lunile martie, aprilie și mai. El este cunoscut pe TikTok, pentru că face anunțuri cu privire la catastrofele care vor lovi planeta.
Este vorba despre Eno Alaric, cunoscut pe TikTok, care pretinde că vine din anul 2671. De cele mai multe ori, el face anunțuri despre catastrofele care vor lovi Pământul și omenirea.
Pentru data de 28 martie, Alaric spune că se va găsi un artefact străvechi, care la atingere "te va trimite într-un alt univers". "Se numește Cutia Pandorei, universurile vor fi foarte asemănătoare sau complet diferite, cum ar fi faptul că oameni iau formă de dorito".
Pe 2 aprilie, "călătorul în timp" spune că Pământul va fi lovit de un cutremur cu magnitudinea de 9,8 grade Richter. Acesta va avea loc pe falia San Andreas, în California. Cutremurul ar fi cunoscut sub numele de Big John și va provoca un tsunami de 750 de metri înălțime, care va lovi coasta Californiei. Multe orașe vor fi în ruină, printre care și San Francisco, scrie News18.com.
Eno anunță că pe 15 mai va veni un extraterestru pe Pământ, cunoscut ca fiind "Campionul". El ar lua 100.000 de oameni pe o planetă locuibilă. El spune că extraterestrul a mai fost pe Pământ și în trecut, iar acum s-a reîntors.
Nicio predicție făcută de Eno Alaric pe TikTok nu s-a adeverit până acum, însă "călătorul în timp" este urmărit de sute de mii de persoane pe platforma menționată anterior.